text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
يكن اختيار عبثي، "لانسكي" كان يهودي، وكونه يهودي معناه بيكره مين؟ النازيين. وبرغم إنه كان رجُل عصابات بقى وقتل وشر وكدا، إلا إنه كان متأثر باضطهاد اليهود في "أوروبا"، لدرجة إنه أحيانًا كان يخش هو ورجالة عصابته يبوظوا مسيرات الـGerman American Bund، دي كانت منظمة أمريكية بتؤيد النازيين، وفي بداية | Question | Masri | 206 |
ظهورهم، عملوا مسيرات لتأييد النازيين. دا يكاد يكون رجُل العصابات الوحيد اللي ممكن يتعاون معاهم لسبب وطني. في البداية، الاستخبارات هتنقل "لوتشيانو" لـGreat Meadow Prison، دا، يا عزيزي، سجن مُخفَّف وسهل يتواصلوا معاه فيه. الاستخبارات هتقول لـ"لوتشيانو" عن طريق صديقه، إنه مهما ساعدهم، فما فيش حُكم مخفف، وأصلًا، ما فيش | Statement | Khaleeji | 228 |
أي اتفاق مكتوب، يضمنله أي ميزة. ورغم استعداداتهم لمفاوضات طويلة معاه، اتفاجئوا إن "لوتشيانو" وافق من غير أي شروط. "لوتشيانو" استراتيجي ذكي، بيفكر 10 خطوات قُدّام. في كتابه، Operation Underworld: How The Mafia and The U.S Govenrment Teamed Up to Win World War 2 "كيف اجتمعت والحكومة الأمريكية عشان يكسبوا | Statement | Khaleeji | 187 |
الحرب العالمية التانية" هيقول "ماثيو بلاك" إن "لوتشيانو" كان نفوذه بيقِلّ وهو في Little Siberia، ما بقاش معلّم السجن هناك، بقى بيشحت سجاير وحالته صعبة! بينما تعامله بقى مع الاستخبارات هيخلّيه يقدر يتواصل مع كل رجالته. وفي الوقت اللي الاستخبارات فيه اقتنعوا إن هما عملوا Deal جبار، وعرفوا يخلّوا "لوتشيانو" | Statement | Masri | 212 |
يتواصل معاهم بدون أي مقابل، "لوتشيانو" هيكون بيستغل الاجتماعات دي اللي بتحصل برعاية الحكومة الأمريكية ومباركتها، في إنه يقابل المساعدين بتوعه عشان يظبّطلهم المواني، اللي هو، "الحمد لله، اتطمنا على واستخبارات ، ها بقى؟ المواني تمام؟ شغالة؟ ولّا فيه حاجة؟" واحدة واحدة، يبدأ "لوتشيانو" يستعيد كل نفوذه، اللي فقده في | Question | Masri | 232 |
السجن، ويراجع عمليات "المافيا" مع رجالته، خصوصًا، يا عزيزي، المقابلات دي تمت من غير حضور ظباط السجن، الوحيد اللي كان حاضر كان محاميه، وما كانش بيفهم إيطالي، قاعد يهزر راسه بس! فوق كل دا، الحرب مدمرة كل المواني الأمريكية، دي البوابة اللي كان منها بيهرّب الهيروين، يعني برضه، نهاية الحرب | Statement | Masri | 202 |
مصلحة ليه هو. وبكلمة من "لوتشيانو" داخل محبسه، تسمّع في كل المواني، الجميع وافق إنه يتعامل مع الاستخبارات، "أمريكا" لقت نفسها في يوم وليلة بتحكُم جيش من الظل، مخبرين وعُمّال وزعماء عصابات ومرتزقة، كل واحد فيهم بيسخّر نفسه للمجهود الحربي، عشان سمع كلمة من "لوتشيانو"، عُمّال المواني وأساطيل الصيد اتحولوا | Statement | Masri | 219 |
بسبب هذا التعاون لخط الدفاع الرئيسي اللي بيعتمد عليه الجيش، عشان يقدر يصطاد الغواصات الألمانية. وعلى حسب كلام المؤرخ "كريستوفر كلاين"، فيه كتير هيشككوا في فعالية الـOperation Undergrond، ولكن النتايج هتقول ببساطة وبوضوح إن بعد التعاون دا مواني "نيويورك" هتفضل بأمان طول وقت الحرب، ما فيهاش ولا حتى إضراب واحد | Statement | Khaleeji | 211 |
بيحصل، ولا سفينة تعرّضت للتخريب زي ما حصل في "نورماندي"، ونزيف المعلومات واستهداف السفن قَلّ، "الفُسحة" بقت خروجة في شارع "شهاب". "الله ينوّر يا ! تسلم إيدك، زي الفل. يلّا، خلاص، هنشوف الحلقات اللي فاتت، نشوف الحلقات الجاية، ننزل بُص على المصادر، ونعمل كل الكلام دا. تسلم إيدك، حلو أوي! | Statement | Khaleeji | 205 |
نزّل يلّا التترات. أنا هأخش أنام بقى!" ثانية واحدة! انت بتقفل الحلقة في وشي؟! تعالى شوف مقاسك دا؟ ممكن تيجي تشوف دا مقاسك ولّا لأ؟ تعالى، قدّم الحلقة بدالي! لو احنا هندخل في شغل بعض، يبقى تعالى قدّم الحلقة بدالي! الحكاية لم تنتهِ. سيبني أكمّل. - "بأعرف، بس...!" - هِش! | Question | Iraqi | 199 |
في يناير 1943، هينعقد الـCasablanca Conference، وهيضم خيرة من ألمع النجوم، "تشرشل" رئيس وزراء "بريطانيا"، الرئيس الأمريكي "روزيفيلت"، في الوقت دا، الحلفاء كانوا سيطروا على شمال "أفريقيا"، بعد هزيمة "روميل" في "العلمين"، فاكر الـ"ماتش"؟! وظهر السؤال: What is Next؟ "هنعمل إيه في الخطوة الجاية عشان نحسم الحرب؟" الأمريكان ... | Question | Khaleeji | 228 |
إن "احنا نجهز لغزو من ناحية ." لكن الإنجليز هيقولوا، "يا جماعة، الخطوة الجاية في جزيرة ، لو سيطرنا من على ، هنخرّج من الحرب، وبكدا، هنقدر نكون أمّنا بشكل كامل، هنا هتبقى المنطقة الـJoker، اللي هتسمحلنا نغزو واحنا متطمنين." "تشرشل" سمّاها The Soft Underbelly of Europe، عارف انت الكلب، | Statement | Masri | 195 |
يا عزيزي، لمّا يكشفلك عن بطنه كدا؟ دا الجزء الـVulnerable، دا الجزء الحسّاس، لمّا تخبط الكلب فيه، تسيطر عليه! | Question | Iraqi | 80 |
وساعتها، هتكسب الحرب، وتحكُم العالم. زائد، يا عزيزي، إن تحرير "أوروبا" من "فرنسا" اللي هيحصل بالفعل لمّا يحصل إنزال "نورماندي" الشهير، أو الـD-Day، الحلفاء لقوا إنها عملية صعبة ومحتاجة لتدريب جبار، "تدريب نجرب فيه تناغم القوات مع بعض، الأمريكان والإنجليز والفرنسيين، غزو هتكون فرصة حلوة، نشوف الديناميكا والتعاون والـHar... | Statement | Masri | 244 |
بيننا. الـ." الاستخبارات هتعمل شغلها، وتوهم النازيين إن غزو الحلفاء هيبدأ من "اليونان"، "انسالي بقى و والكلام اللي دار بيننا دا." خداع استراتيجي. والجيش هيكون مجهّز خطة "ماسيكون" أكبر غزو برمائي في تاريخ الحرب العالمية التانية، أو الـOperation Husky. ولكن على حسب كلام الكاتب "ماثيو بلاك"، فالحلفاء، يا عزيزي، لقوا | Statement | Masri | 215 |
إن هما داخلين الامتحان وهما مذاكرين مادة مختلفة تمامًا، ما عندهومش أي معلومة عن "صقلية"، "رايحين نحتل، ومش عارفين بنحتل مين! كل الخرايط والمعلومات اللي المفروض تبقى معانا، قديمة وبترجع للحرب العالمية الأولى. وأساسًا معظمها اتدمر، واللي باقي معمول عليه شفرة المكتبة، وما حدش عارف يقرا حاجة! فاحنا ما نعرفش | Statement | Khaleeji | 228 |
حاجات كتيرة أوي عن ، وبالتالي، الجنود هينزلوا الشط يخوضوا في المجهول." وعلى حسب كلام الكاتب "تيم نيوارك"، "المافيا" كانت الكيان الوحيد اللي يقدر يجيب معلومات، لأن معظم رجالة "المافيا" الأمريكيين ومنهم "لوتشيانو" نفسه، مسقط راسهم هو "صقلية"، وليهم روابط هناك، راجع Godfather 2. الاستخبارات هتجهّز خريطة مبدئية لـ"صقلية"، ... | Statement | Masri | 235 |
من "لوتشيانو" إن هو يتواصل مع "مافيا " عشان تدّيله معلومات عن أماكن ومواضع تمركز قوات المحور هناك. "، ثانية واحدة بس، فيه حاجة مش فاهمها في الكلام اللي انت بتقوله دا. انت قُلتلي إن له نفوذ على العائلات الأمريكية، إيه علاقته بـ؟ ليه ممكن يبقى له نفوذ على الإيطالية؟" | Question | Masri | 193 |
دا، يا عزيزي، سؤال وجيه، "مافيا " هي أساس "المافيا" في العالم، إيه اللي يخلّيها تسلّم أسرارها للأمريكان والبريطانيين؟ هنا، خلّيني أدّيك نبذة مختصرة عن "صقلية". "المافيا"، يا عزيزي، نشأت في "صقلية"، لأنك زي ما انت شايفها على كدا على الخريطة، جزيرة محاطة بنفوذ أجنبي من كل حتة، وقتها، العائلات | Question | Khaleeji | 218 |
عملت نفوذ محلي داخلي كطريقة لحماية نفسها وحماية السكان، هما اللي بيطبّقوا الأمن وبيحققوا العدالة بطريقتهم، دا، يا عزيزي، كان الدافع من تأسيس "المافيا". لو رُحت بقى من "صقلية" لـ"أمريكا"، فهتلاقي "مافيا " ظهرت بدافع الثراء السريع، شغل عصابات من بابه، في "صقلية" الموضوع كان ضرورة جغرافية وثقافية، قنفد بيحاصر | Statement | Masri | 224 |
نفسه بشوك عشان يحمي نفسه، لازم النظام يمشي كدا، النظام دا زي ما حمى "صقلية"، ادّاها شعور دائم بالاستقلال، لحد ما جه الدوتشي "موسوليني" في العشرينات، زيارة منه عملها لجزيرة "صقلية"، "موسوليني" هيتفاجئ إن زعماء "المافيا" مش خايفين منه، ولا "تساعدنا يا قائد"، ولا "ادّينا يا قائد"، ولا "عايزين تغمّسلنا | Statement | Khaleeji | 226 |
و تسقسقلنا." إنما دُول لمّا شافوه، طبطبوا عليه وقالوله بحنية، "احنا مستعدين ناخد بالنا منك ونرعاك يا حاج!" - "إيه؟!" - "آه. نجيبلك ينسون عشان صحتك؟!" "حاج إيه؟! أنا الزعيم ! "طب امسك نفسك الأول!" الفكرة، يا عزيزي، هنا إن "المافيا" كانت فعلًا بتعرض خدماتها بحسن نية، ولكن "موسوليني"، زي | Question | Masri | 218 |
أي حد في الدنيا، اعتبر الموضوع دا إهانة، "أنا إمبراطور Fascist، جاي يعيد مجد الإمبراطورية الرومانية، جاي أغزو العالم يا بيه! وجاي الجزيرة على أساس إن بركتي يمكن تحل عليهم ولّا حاجة! ومستني ترحيب ملوكي، يحسسوني إني جاي أشحت؟! إني محتاج مساعدة أو حماية؟! يكلموني كأني راس براس، عادي كدا؟!" | Question | Masri | 208 |
ساعتها، "موسوليني" هيقول: "مركب ما بتمشيش برئيسين. الإيطالي سواء كان من "روما" أو من "صقلية"، يا يخدم "موسوليني" والنظام الفاشي، يا يبقى من أتباع عائلات "المافيا"، ما ينفعش الاتنين مع بعض! "موسوليني" بعدها هيبعت "ميليشياته" الـBlackshrits يقتحموا قرى ومدن "صقلية". والفترة بين 1927 لـ1929، هيعقد 16 محاكمة، ويسجن مئات من | Statement | Khaleeji | 235 |
قادة "المافيا"، عشان بحلول الحرب العالمية التانية، تكون كل "المافيا" في "صقلية" يا إما في السجن، يا إما هربانين تحت الأرض، مستخبيين. عشان كدا، "المافيا" كانت مستعدة تتعاون مع الشيطان نفسه، عشان تقضي على "موسوليني". اللي هو صاحب مين ومسوّحه في دنيته؟ ها؟ الفوهرر يا لا! الفوهرر! ما بالك بقى | Question | Khaleeji | 204 |
لو التعاون دا جايلهم من "لوتشيانو"، اللي صقلي و"مافيا" زيهم! وجرت الأمور كما خُطط لها، "لوتشيانو" هيبعت مساعده "جو أدونيس" اللي هيقول للصقليين إنه ضامن لأي اتفاق يعملوه مع الاستخبارات، المثير بقى إنه بمجرد ذكر اسم "لوتشيانو"، الصقليين كانوا، بسم الله، ما شاء الله، بينسحقوا تمامًا! بينبطحوا وبيسمعوا كل حاجة، | Statement | Khaleeji | 235 |
بيتعاونوا بمنتهى السهولة. عشان بحلول يوليو 1943، الحلفاء يكونوا امتلكوا خريطة جديدة وحديثة لـ"صقلية"، لكل تمركزات قوات المحور. على حسب كلام رجُل العصابات "ماير لانسكي"، "لوتشيانو" هيعرض على الأمريكان إن هو يكون مع قوات الإنزال بنفسه، القوات اللي هتغزو الجزيرة حتى لو هينزل معاهم بـ"براشوت"، قالّهم إن وجوده هيسهل التعاون | Statement | Khaleeji | 233 |
بين السكان وبين جيوش الحلفاء، "ياه يا ! معقولة كل دا بيحب وطنه الأم، وبيرجع لأصله في ؟" لأ، لأ، مش بالظبط كدا. "لأ، لأ! استنى يا ، لو سمحت، لحظة!" يا عزيزي، زي ما قُلتلك، "لوتشيانو" عنده استراتيجية لكل حركة، "لوتشيانو" في وقت الحرب بتختمر جوا عقله خطة، زي | Question | Khaleeji | 189 |
ما أحيا "المافيا" الأمريكية ووحّدها من جديد، يقدر يربطها بـ"مافيا "، و"المافيا" تبقى مافيتين، وساعتها، "الأطلسي" اللي بينقل إمدادات وقت الحرب، هينقل برضه صفقات "المافيا"، "اللي عايزين نعملها بين مواني و. يا سلام عليك يا واد يا "لوتشيانو" يا أفكار! إيه دا؟! "أنشيلوتي"؟! ولكن، على حسب كلام "لانسكي"، الجيش هيرفض | Question | Khaleeji | 233 |
طلب "لوتشيانو"، لأن صعب الجنود يتقبّلوا إن راجل "مافيا" نازل معاهم الحرب، ولو الصحافة شمّت خبر، هتبقى كارثة! "دا جاي يعمل معاكم إيه دا؟!" وفي يوم 9 يوليو 1943، بتبدأ الـOperation Husky، بقيادة الجنرال الأمريكي "جورج باتون"، والبريطاني "برنارد مونتجمري". فاكر يا عزيزي؟ اللي كسب في "العلمين" وما حدش فاكر | Question | Masri | 219 |
اسمه، دا، يا عزيزي، اللي كسر سلسلة انتصارات "روميل" في "العلمين"، بس ما حدش فاكر اسمه، فبقى "روميل" أشهر منه، لأن النازيين بطبيعة الحال طبلوله، لأنه كان بيكسب، والإنجليز عشان يعظّموا من إنجاز خسارته، طبلوله برضه. العملية كان فيها عتاد حوالي 180 ألف جندي، و600 دبابة و1500 قطعة مدفعية. وفي | Statement | Khaleeji | 206 |
الوقت اللي الجيوش البريطانية والكندية فيه كانت بتتقدم بصعوبة ناحية الجانب الشرقي من الجزيرة، فالجيش السابع الأمريكي كانوا بيتقدّموا من الجانب الغربي، لأنهم عارفين معلومات المنطقة عن ظهر قلب. وأثناء غزو أحد أهم المواني في "صقلية"، هتوصل للـLieutenant "بول ألفيري" معلومة ذهبية من أحد رجال "المافيا" اللي بيدين بحياته لـ"ل... | Statement | Masri | 229 |
ليه؟ لأن "لوتشيانو" كان نجح في تهريبه من "نيويورك" لـ"صقلية"، بعد ما قتل عشانه شرطي أمريكي، ودي قصة مش عايزين نتكلم فيها. هو، يا عزيزي، كان، بسم الله، ما شاء الله، يحب يعمل الخير، ويربط الحَجَر في رجله، ويرميه البحر! طيب أوي! والمعلومة دي كانت ببساطة هي مكان الـItalian Naval | Question | Khaleeji | 196 |
Command، اللي باقتحامه، باقتحام هذا الـNaval Command، الحلفاء هيلاقوا كل ما لذ وطاب، مغارة "علي بابا"، كل خطط الدفاع الإيطالية موجودة، وشفرة الراديو موجودة، وأماكن قوات المحور حوالين الجزيرة، وخرايط الألغام البحرية، بنك من المعلومات هيفتح خزاينه قُدّامهم، وهينقذ الآلاف من جنود الحلفاء في عملية Husky. كان ناقص، يا عزيزي... | Statement | Khaleeji | 211 |
يعرفوا اسم أم "موسوليني"! معلومات "المافيا" دي هتساعد الحلفاء في كل المدن، "صقلية" و"أنسيو" و"سردينيا". وفي الوقت اللي الإعلام الأمريكي كان بيتغنّى فيه ببطولات الجنود، والـLieutenant عمّال ياخد أوسام وجوايز، ويروح مجلة "وشوشة" ويطلع مع المذيع الفرفوش، دور "المافيا" كان بيتم طمسه تمامًا، وكأنه لم يكن، زي بالظبط اللي حصل | Statement | Masri | 230 |
في تعاون ميناء "نيويورك". خطة التعاون مع "المافيا" في غزو "صقلية" متوثقة في تقرير عسكري، اترفع للجنرال "أيزنهاور"، تقرير مش بس بيعترف بالتعاون دا، إنما بيحط بنود لخطط كانت بتساعد فيها "المافيا" الجيش بهدم الكباري بقى والمنشآت. برغم إن ما حدش يعرف هل البنود دي اتنفّذت ولّا لأ، إلا إن | Statement | Masri | 208 |
الصياغات دي بتبيّن إن مستوى التعاون بين الطرفين كان أكبر من توقعات أي مؤرخ. الحقيقة، يا عزيزي، إن "لوتشيانو" مش هيقعد يعيط، ويقول، "ياه! الحكومة الأمريكية ما كرّمتنيش! والصحافة ما اتكلمتش عني! وما عملوليش أفلام تخلدني!" بالعكس، دا كان فرحان ومبسوط إن خططه الاستراتيجية شغالة وبتسير كما خطط. لأنه بعد | Statement | Khaleeji | 221 |
الحلقة دي، هيكتشف إنه اسمه اتذكر في حتت أهم بكتير! خلّيني، يا عزيزي، أحكيلك "لوتشيانو" استفاد ازاي. بعد نجاح الغزو، الحلفاء اتخضوا، لقوا نفسهم مسيطرين على جزيرة كاملة بسكانها، وقتها، مش هيبقى قُدّامهم حل غير إن هما يستبدلوا الزعماء المحليين، العُمَدا، الـMayors يعني، لأنهم إيطاليين ومواليين لـ"موسوليني"، بقادة "المافيا... | Statement | Masri | 245 |
هما بنفسهم هيطلّعوهم من السجون، هيدخلوا "المافيا" مكان فلول "موسوليني". لأن دُول هما اللي يقدروا ينظموا الناس ويمنعوا الفوضى، والسكان هيطيعوا أوامرهم بسهولة. لمّا الحلفاء يسيبوا "صقلية"، الجزيرة مش هتبقى بس حرة من "موسوليني"، إنما هترجع بالكامل لسيطرة "المافيا"، اللي هيكونوا عُمَداء رسميين ومعاهم ورق، وجاهزين للتعاون ا... | Statement | Masri | 256 |
وفي يوم 8 مايو 1945، نفس يوم نهاية الحرب العالمية في "أوروبا"، هيقدّم محامي "لوتشيانو" التماس لخروج موكله من السجن، "صحيح الراجل قاتل ومبتز ومجرم وكان بيعمل في الدعارة، وعنده نشاط بسيط في القمار كدا على خفيف، إلا إنه يستحق الالتماس والعفو، لمساهمته في مساعدة في الانتصار في الحرب العالمية | Statement | Masri | 197 |
التانية، وهو فاضلّه حاجة بسيطة، 40 سنة كدا يعني، مش فارقة كتير، يلّا خرّجوه دلوقتي، يلّا!" التماس "لوتشيانو" هيكون أساسه الخدمات اللي قدّمها، واللي حسمت الحرب لصالح حلفائه، المثير إن الالتماس دا هيتقدّم لحاكم "نيويورك"، اللي هو "توماس إي. ديوي". فاكره يا عزيزي؟ دا نفس المدّعي العام اللي سجنه. "إي. | Question | Masri | 218 |
ديوي" هيقوم بتحريات ويشهّد ناس زي "تشارلز هافيندن"، فاكره؟ رئيس المخابرات. اللي بالفعل هيشهد بمجهود "لوتشيانو". وفي يناير 1946، "إي. ديوي" هيوافق على العفو، بس بشرط، "لوتشيانو" ما يقعدش في "أمريكا" يوم واحد، "هنرّحله على ." الموافقة جت من هنا، وعينك ما تشوف إلا النور! الرأي العام والصحافة والكابتن "مهيب | Question | Khaleeji | 221 |
عبد الهادي" كُلّه هيتقلب ضده، وهيتهموه إن هو تحول من فارس العدالة اللي سجن رجُل "المافيا" الخطير إلى مجرم ومرتشي قبض التمن من "المافيا" لتسهيل خروجه، آكل على كل الموائد وفمه ملوث بدماء الأمريكان والكاتشب بتاعهم! في الوقت اللي الاستخبارات كانت بتحاول تخبي فيه دور "لوتشيانو" في الحرب، "إي. ديوي" | Statement | Masri | 204 |
دفاعًا عن سمعته، هيضطر إنه يطلب من القاضي تحقيق منفصل لـOperation Underworld، اللي "لوتشيانو" شارك فيها، واللي اتبنى على أساسها الحُكم بتاع العفو. طلب من القاضي، "والنبي يا قاضي، خلّينا نعرض هذه النتايج للجمهور، عشان فاكريني مرتشي! وأنا والله فارس عدالة." بعد فترة، يا عزيزي، هيظهر Herlands Report، بالظبط سنة | Statement | Khaleeji | 213 |
1954، دا تقرير مكوّن من 100 صفحة، وملحق بيه حوالي 3000 صفحة من الشهادات. وبينما كتير من مصادر حلقتنا جاية من شهادات مؤرخين ورجال "مافيا"، فالتقرير دا هيُعدّ أهم وثيقة قانونية رسمية تعترف بجهود "لوتشيانو"، وإن "ديوي" مش مرتشي، وإن التعاون بين الاستخبارات الأمريكية و"المافيا" حصل بالفعل. وبالرغم من تبرئة | Statement | Iraqi | 214 |
سمعة "ديوي"، إلا إن البحرية الأمريكية هتعترض على نشر التقرير بالكامل، وهيتدفن أكتر من 20 سنة، لحد ما يظهر ويبقى متاح للعامة سنة 1977. قد تتخيل، يا عزيزي، إن "لوتشيانو" هيستقبل خبر رحيله عن "أمريكا" بحزن شديد، لكن، يا عزيزي، خلّيني أقولّك إن الراجل هيعيش في "إيطاليا" مَلِك، وهيقوّي روابط | Statement | Khaleeji | 212 |
"المافيا" بين "نيويورك" و"صقلية"، وتبدأ بقى عصر "المافيا" العالمية. وبعد حياة حافلة بالمهمات الوطنية والمهمات الإجرامية، هيموت "لوتشيانو" بأزمة قلبية عادي جدًا، موظف بالمعاش في هيئة السكة الحديد، مات سنة 1962، ولكن اسمه اتخلّد كأسطورة في البطولة والإجرام، عشان يأكد بالفعل إنه Lucky، وربما يكون أكثر المجرمين حظًا في تار... | Statement | Masri | 231 |
"المافيا". وبعد 10 سنين من موته، هيظهر للعالم فيلم Godfather، اللي هيتأثر على حسب مصادر كتير بشخصية "لوتشيانو" وتطويره لـ"المافيا"، عشان تكون عيلة كبيرة ليها طقوس وعندها قواعد. Godfather، يا عزيزي، هيبدأ بمشهد شبه قصتنا كُلّها، بيبدأ بممثل بيقول: I believe in America، وإنه مؤمن إن القانون الأمريكي هيجيب العدالة | Statement | Khaleeji | 214 |
لبنته، اللي حصل عليها اعتداء، ولكن لمّا القانون بيفشل، هيلجأ لـ"المافيا" عشان تساعده وتجيبله حقه، زي ما "الولايات المتحدة" أكّدت إن حيادها هيحميها، لكن لمّا تعرّضت لاعتداء فريد من نوعه لمّا حصل "بيرل هاربر"، وبالتالي، دخلت "أمريكا" الحرب العالمية التانية، اضطرت هي كمان، زي الراجل دا، تستعين بـ"المافيا". شايف، يا | Statement | Khaleeji | 232 |
عزيزي، الإسقاط بتاع "كوبولا"! احنا عندنا بنسمّي البطلة "بهية"! المخرج "كوبولا" بيقول إن فيلمه بالرغم من كل الجدل اللي خلقه ما بيدورش عن "المافيا"، إنما بيتكلم على "الولايات المتحدة الأمريكية". "إيه يا ؟! أنا كنت فاكره بيتكلم على الإيطالية في وقت الأربعينات والخمسينات!" شُفت بقى؟ Actually، لو ركّزت أكتر، هتلاقي | Question | Khaleeji | 221 |
إن "أمريكا" شَبَه عيلة "كورليوني" بالظبط، بدأت بمهاجر هربان من الموت، بيحاول يدافع عن عيلته، وانتهت بإمبراطورية مخيفة أحيانًا بتشتغل ضد القانون، عشان تقدر تستمر. الحرب العالمية التانية هي اللي هتحول "الولايات المتحدة" من قارة معزولة لإمبراطورية هي الأكثر تأثيرًا في المسرح العالمي لحد النهاردة. المثير، يا عزيزي، إن الحر... | Statement | Khaleeji | 222 |
نفسها اضطرت "أمريكا" فيها إنها تتحالف مع كل المعاني اللي هي المفروض بتقف ضدها، أو اللي كانت دايمًا بتدّعي إنها بتقف ضدها، زي الديكتاتورية والجريمة والشر، هتتحالف مع "المافيا" اللي هتستمر بينها وبينهم العداوة لسنين قُدَام، وهتتحالف كمان مع ديكتاتور زي "ستالين"، و"الاتحاد السوفييتي"، اللي برضه هتحاربه بعدها لعقود وعقود | Statement | Masri | 232 |
في الحرب الباردة، وهتعمل القنبلة الذرّية اللي هتخلّي العالم يتخيل فناءه كل لحظة، مع أي أزمة عالمية الناس بتفتكر القنبلة النووية. "كوبولا" هيشبّه بطل الفيلم بتاعه، "مايكل كورليوني"، اللي نُص حياته كان محارب وطني في الحرب العالمية ضد النازيين، ونُصها التاني رجُل "مافيا"، وهيقول إن الاتنين بيحكوا قصة لوحة "دوريان | Statement | Masri | 222 |
جراي" الشهيرة، اللي فيها بطل بيبان قوي ووسيم ومحبوب، لكن تمن صورته ونجاحه لوحة مظلمة في الخلفية، فيها شكله بيظهر كوحش مخيف، وبيعكس الضلمة اللي جواه. ربما، يا عزيزي، العالم بقى أمان أكتر بعد الحرب العالمية التانية، ونهاية النازية، لكن بالتأكيد صعب إن احنا نقول إننا محظوظين في العالم دا، | Statement | Masri | 206 |
أو Lucky زي "لوتشيانو"، لأن العالم لسة مكان مرعب، بالتمن الغالي أوي اللي اتدفع عشان يتعمل. وفي الوقت اللي الخيال والسينما بتحاول دايمًا تعكس فيه المعاني الصعبة، وتخلق العدالة لشخصياتها، أحيانًا، الواقع بيبقى أغرب من الخيال. ورغم موت زعيم "المافيا"، "مايكل كورليوني" في نهاية الفيلم، وهو وحيد وحزين، كعقاب عادل | Statement | Khaleeji | 223 |
ليه، لأنه عاش حياة الجريمة، بيموت رجُل "المافيا" Lucky Luciano وهو بطل، في عالم الواقع، "لوتشيانو" أنهى حياته كأسطورة، اسمه حاضر في ملفات السجون وفي كُتُب التاريخ، وفي حلقات "الدحّيح". على ذكر التاريخ، يا عزيزي، فيه حلقات تاريخية لـ"الدحّيح" سابقة، وفيه حلقات تاريخية جاية، وفيه مصادر ممكن تشوفها، ولو احنا | Statement | Masri | 217 |
على الـ"يوتيوب"، يا ريت نشترك على القناة. عارف، يا عزيزي، ليه "المافيا لمّا بتطلع على مهمة بالليل في الصحرا، بتخاف من البوليس السرّي؟ | Question | Masri | 96 |
ها يا إنسان؟ عاجبك كدا منظرك؟ ياه! حرام عليكم يا قرود! | Question | Masri | 42 |
خدتم كوكبنا، واستعبدتم البشر! أيوة يا بَشري يا مغفّل! احنا دلوقتي خدنا منكم كل حاجة، الحرية والسُلطة والثروات وحديقة الـ"ميريلاند". ويا ترى حاسس بإيه دلوقتي؟ | Question | Iraqi | 119 |
حاسس؟! حاسس بضربات قلبي سريعة...! | Question | Masri | 25 |
مش قادر آخد نفسي! جسمي بيعرَق! | Statement | Masri | 25 |
هو دا إيه دا؟! دا اسمه... التوتر. إيه؟! توتر؟! يعني إيه؟! دا فيروس زي الإيدز كدا؟! فيه حاجة كدا بتحصل لمّا تبقى متأخر على الـDeadline، أو لمّا ابنك يكلمك من القسم، أو لمّا مراتك تسألك... "مين دي اللي بتكلمك على الـ؟" مين "إسراء" دي صحيح؟! يعني، واحدة كدا كنت بأتكلم | Question | Masri | 200 |
معاها فترة... مش مهم الكلام دا دلوقتي، المهم إن انتم لبستم يا معلِّم. إيه الورطة السودا دي؟! طب بأقولّك إيه، مش عايزين تيجوا تحكموا الكوكب تاني؟! وعلى إيه يا آبا؟! انتم بقى أكّلونا وشربونا، ودّونا للدكتور البيطري، أو الدكتور العادي. إيه يا عم دا؟! كل ما توصف الموضوع أكتر، أحس | Question | Masri | 210 |
إني شايل حاجة على كتافي كدا! كأني شايل... مسئولية؟ ودي إيه دي كمان؟! دي حاجة المفروض إن الرجالة بتشيلها، بس احنا ما بنشيلهاش طبعًا، بنرميها كُلّها على الستات، وناخد احنا الـCredit. حلو دا. دا ممكن نعمله مع الستات بتوعنا. دا اسمه إيه دا؟ ذكورية سامة. أو نطاعة، عادي. الله! طب | Question | Masri | 199 |
حيث كدا بقى، انت شكلك فاهم في إدارة الكوكب. أمّال إيه يا ابني! طب إيه رأيك بقى، تعلمني أبقى زيك؟ زيي؟! | Question | Masri | 83 |
أنا ما فيش حد زيي يا ابني. إذا كنت أنا نفسي... | Statement | Khaleeji | 34 |
مش عارف أبقى زيي! ياه يا إنسان! أد كدا حزين عشان خسرت كوكبك؟! لأ، خالص! | Question | Masri | 55 |
أنا بس "إسراء" وحشتني أوي! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في فبراير 1926، بينطلق عالم الأحياء الروسي "إيليا إيفانوف" لزيارة "أفريقيا"، وتحديدًا "غينيا"، عشان يعمل واحدة من أغرب التجارب في العالم. "إيفانوف" كان خبير في التلقيح الصناعي، بيلقّح بويضات حيوان | Statement | Khaleeji | 228 |
برة الجسم، زي أطفال الأنابيب، كمان، حاول يجوّز حيوانات مختلفة لبعضها، عشان يدّونا هجين، "مستر "، يا عزيزي، هيجرب هذه المرة شيء في غاية التطرف، | Statement | Khaleeji | 104 |
هيعمل، يا عزيزي، هجين بين الإنسان والقرد! بغض النظر عن غرابة التجربة، خلّيني أشرحهالك. "إيفانوف" هيجمّع مجموعة من القرود، وهيجيب سيدات روسيات متطوعات، عشان يشيلوا بويضة القرود المُخصّبة جواهم، "إيه؟! إيه يا ؟ والحكومة الروسية سمحتله بالموضوع دا؟!" عزيزي المشاهد، الحكومة الروسية مش بس سمحتله، دي موّلت رحلته وأبحاثه، | Question | Masri | 239 |
كل دا، يا عزيزي، عشان ينتجوا ما سمّته صحيفة الـ"صن" الإنجليزية "جيش من القرود." جيش بيجمع بين قوة ومرونة القرد وذكاء الإنسان. "طب يا مش يمكِن يجمع بين ذكاء القرد وقوة ومرونة الإنسان؟!" بصراحة، يا عزيزي، "ستالين" ما عملش حسابه على الموضوع دا! مشروع قرود "ستالين" دا خد ضجة كبيرة | Question | Khaleeji | 202 |
جدًا، والضجة بتنتهي بمجرد فشل المشروع. طبعًا، يا عزيزي، انت عايز تعرف تفاصيل أكتر، ولكن هأسيبها لحلقة في المستقبل، بصراحة، لأن التفاصيل شيّقة جدًا. ما بيتكتبش لـ"ستالين" والعالم إنه يشوف جيوش متطورة هجينة بين البشر وكائنات تانية. وفي الوقت، يا عزيزي، اللي "الاتحاد السوفييتي" بيبص للقرود بالافتتان والإعجاب دا سنة | Statement | Iraqi | 236 |
1927، هيصك عالم الحيوان الأمريكي "ويليام كيه. جريجوري" مصطلح الـPithecophobia، واللي بيصفه أنها "فوبيا" شديدة تجاه القرود العليا، "فوبيا" منتشرة بين الأمريكان وبعض، خصوصًا، إن القرود دي شَبَه البشر. "ويليام" هيوصف الخوف وقتها بإنه بقى Pandemic، بقى وبائي. يعني تقريبًا، يا عزيزي، قبل الحرب الباردة بين "أمريكا" و"الاتحاد... | Statement | Masri | 243 |
هناك حرب بينهم حوالين القرود، وتحديدًا، علاقتنا بالقرود، وبيظهر هنا تصورات الإنسان عن القرود، اللي فيها مزيج غريب جدًا من الانبهار لدرجة التجربة ونفور لدرجة الـ"فوبيا". في الحقيقة، يا عزيزي، إن يبدو إن العِلم خيّش، ولكن الأدب كان وسيط أكثر ذكاءً للتعبير عن مخاوفنا، دا مثلًا بيبان في قصة "كوكب | Statement | Masri | 218 |
القِرَدة"، Planet of The Apes، اللي بيتخيل فيها "بيير بول" بطل بيوصل لكوكب مختلف الآية فيه مقلوبة، القرود هناك أسياد، والبشر عبيد، حيوانات في قفص، لا بتقدر تتكلم، ولا بتقدر تعبّر، وبعد مغامرة مرعبة بيقرّب فيها البطل لبعض القرود وبيكره بعضها، بيرجع تاني لكوكب "الأرض"، عشان يلاقي الـTwist المرعب، إن | Statement | Masri | 208 |
القرود هما اللي بيستقبلوه، لأن هما أصبحوا دلوقتي أسياد "الأرض"! قصة "كوكب القِرَدة" هيخرج منها أفلام وقصص بتنويعات كتير، أشهرها فيلم القرود فيه بتكوّن جيوش، مش بس لخدمة السوفييت، زي ما كان "ستالين" بيحلم، ولكنها قرود بتقود قصة ملحمية ضد البشر، قصة انتقام من البشر، اللي حبسوا القرود في السيرك | Statement | Khaleeji | 213 |
وجنينة الحيوانات، وعملوا عليهم أغرب التجارب في المعامل. القرود حريتهم بترجعلهم، فيهربوا للغابة، وبتتقلب الآية على البشر بفيروس من صنعهم، بيقضي على معظم البشر، مع الوقت، القرود بتبدأ تكتسب ذكاء، وتكوّن مجتمع قوي، والظروف تحطهم في مواجهة مباشرة مع البشر. في هذه المواجهة، يا عزيزي، القرود هيبقى ليهم اليد العليا، | Statement | Masri | 226 |
حرب بين أقوى رئيسيات هذا الكوكب، الإنسان ضد القرد. دا، يا عزيزي، بيبان في سلسلة أفلام Rise of The Planet of The Apes، أشهر سلسلة عن حرب البشر والقرود، قصة بطلها "سيزار" القائد النبيل، اللي حرّر القرود وحشدهم في مستعمرة بقى يحكمها، ومعاه مستشاره الخاص المُخلِص "موريس"، وبيأمن المستعمرة دي | Statement | Masri | 195 |
قرود أقويا بقيادة "لوكا"، لحد ما، يا عزيزي، هناك قرد شرير اسمه "كوبا" يثور على القرود، ويتسبب في الوقيعة بين البشر والقرود. دي، يا عزيزي، حبكة بتظهر القرود كأشخاص متنوعين، كل واحد له دور وسمات وProfile، زي الشخصيات السينمائية بالظبط. "، دي حدوتة خيالية، صعب إن احنا نستنبط منها أي | Statement | Masri | 201 |
حاجة، دا اللي أنا اتعلمته منك في برنامج ." تعالى نشوف إيه الواقعي في الفيلم وغير خيالي. في القصة، يا عزيزي، ممكن تشوف قرود بتحارب البشر، لكن الصراع لم يكن بين البشر والقرود كلُّهم، Planet of Apes غير Planet of Monkeys، الـApes هما القِرَدة العليا. "دول قاعدين في الرابع يا | Statement | Masri | 174 |
؟!" الـMonkeys، يا عزيزي، اسمهم "سعادين"، زي الكبوشي والمكاك والبابون وميمون، أما القرود اللي في الفيلم دُول القِرَدة العليا، زي الشمبانزي كدا، دُول اسمهم Apes، أسرع طريقة تعرف بيها الفرق بين الـMonkey والـApe هو الديل، القرود ليها ديل، بس القرود العليا ما عندهاش ديل، كمان، الـApes عندها صدر عريض، وحجمها | Question | Khaleeji | 214 |
أكبر، الـApes دراعتها أطول وأقوى من رجليها، ومفاصل كتفها قوية، عشان تتمرجح بين الشجر، عندهم قدرة أعلى في اللغة والتواصل، وبعض الـApes قدرت إنها تتعلم ازاي تتكلم بلغة الإشارة. دي أول نقطة الفيلم كان فيها صح، إن الـApes قدرتهم المعرفية والعقلية أعلى، فمرشحين أكتر من الـMonkeys إن هما يعملوا حضارة | Statement | Masri | 208 |
معقدة. في الفيلم، فيه 4 أنواع مختلفة من الحيوانات، "سيزار" قائد المستعمرة، واللي شبهه دُول كانوا شمبانزي، مستشاره "موريس" إنسان الغاب، اللي هو الـOrangutan، يا عزيزي، مش "طرزان"، حامي المستعمرة "لوكا" كان غوريلّا، والثائر الشرير "كوبا" واللي شبهه كانوا بونوبو، عارف، يا عزيزي، الـBonobo Handshake؟ عارفها؟ ولّا مش عارفها... | Question | Masri | 226 |
تشوف الحلقات القديمة خالص، هتكتشف، يا عزيزي، إن البونوبو مراهق ودماغه كُلّها في حتة واحدة! أو احنا يعني مفهومنا الاستشراقي الاستغرابي الاستئناسي عنه بشكل معيّن يعني! الـ4 حيوانات دُول كان معاهم الإنسان، كل نوع ليه صفات معيّنة بتخلّيه كفء وملائم للدور بتاعه في الملحمة دي. "سيزار" الشمبانزي بدأ الفيلم كحيوان | Statement | Masri | 228 |
أليف، لكن الشمبانزي وكل الرئيسيات لا تصلح أن تكون حيوانات أليفة، لأنها كائنات برّية ذكية شوية، ليها احتياجات معقدة صعب تلاقيها في بيتك، بتحتاج مساحة وتحفيز عقلي، وإلا الشمبانزي يجيله اكتئاب. ممكن ينقلّك أمراض، ممكن يبقى عدواني. الحل الوحيد عشان تربيه، إن انت تاخده من أمه وهو Baby، ودي طبعًا | Statement | Masri | 219 |
تجربة مؤلمة جدًا، لأن علاقة الأم بطفل الشمبانزي قوية، شَبَه علاقة الأم بابنها في البشر. في الفيلم، الشمبانزي بيعيش في "أمريكا"، لأنهم هربوا من المختبرات اللي هناك، لكن في البرّية، الشمبانزي مش موجود برة قارة "أفريقيا"، رغم إن الشمبانزي منتشر أكتر من أي نوع تاني من القِرَدة العليا، في الغابات | Statement | Masri | 203 |
والسافانا، مدى انتشاره بيوصل لأكتر من 2 مليون ونُص كيلو، من "السنغال" في الغرب لحد "تنزانيا" في الشرق. في الفيلم، "سيزار" كان بيتكلم إنجليزي ولغة إشارة، لكن في البرّية، الشمبانزي كان بيتواصل بلغة الجسد وتعبيرات الوش زينا، بيبتسموا وبيضحكوا زي البشر، ويتواصلوا مع بعض بالصوت، زي الصراخ والهمهمات، بيستخدموا الأوراق | Statement | Masri | 229 |
والطحالب عشان يشربوا، وساعات، بيستخدموا سيقان وأغصان الشجر، عشان يصطادوا النمل الأبيض، والحجارة بيكسّروا بيها قشرة المكسرات الناشفة، وأحيانًا، يا عزيزي، لمّا بشر يقرّبوا عليهم، يرموهم بالحجارة، دي حاجات الشمبانزي ما بيتولدش بيها، بس الصغيرين بيتعلموها من الكبار. لو عرّفنا الثقافة إنها نقل معلومات من جيل لجيل، فالشمبانز... | Statement | Masri | 245 |
عنده إرث، وفي البرّية، كل مجموعة ليها ثقافة مختلفة، على حسب بيئتها، ودا بنشوفه في الفيلم لمّا "سيزار" بيعلّم ابنه الصيد. دور الشمبانزي الأساسي في الفيلم هو القيادة، الشمبانزي هو أكتر حيوان عنده وعي سياسي بعد الإنسان، يمكن لأن الشمبانزي أقرب للإنسان من قرابته للغوريلا. قيادة المستعمرة بدأت بانتصار "سيزار" | Statement | Masri | 216 |
على شمبانزي تاني، الذَّكَر المهيمن بيقاتل على منصب القائد، بالقوة أو الترهيب أو بالذكاء أو ببناء تحالفات. وعلى حسب كلام العالمة "جين جودال"، عالمة خبيرة في الشمبانزي، من أهم الخبراء يعني، متوسط فترة حُكم الشمبانزي لو اعتمد في حُكمه على الترهيب، حوالي سنتين بس، بينما بقى الشمبانزي اللي بيعتمد على | Statement | Masri | 203 |
الذكاء وبناء التحالفات، ممكن يقعد 10 سنين. التسلسل الهرمي في الشمبانزي، غرضه الأساسي هو الجواز، الذَّكَر المهيمن يحتكر الإناث له، الإناث بيكونوا ضِعف أو 3 أضعاف الذكور، وبيخلّف منهم برضه أكتر من أي ذَكَر تاني، غير معترف بتحديد النسل واللاإنجابية! في الفيلم بنشوف مراة "سيزار" بتولد، حاجة كدا شبه Lion | Statement | Masri | 215 |
King، لكن في الحقيقة، يا عزيزي، بنعرف إن الشمبانزي باللغة الإنجليزية Promiscuous. "يعني إيه يا الكلمة دي؟ عايز أروح على ." بلغة علمية يعني، يا عزيزي، بيحب يتزاوج مع إناث كتير. سبب كبير في نجاح المستعمرة إن "سيزار" كان قرد نبيل، قائد عاش بين البشر والقرود ومتعاطف مع الاتنين، بيدوّر | Question | Khaleeji | 196 |
على حلول سلمية لحماية جنسه، ولكن بقى في البرّية، ذَكَر الشمبانزي بيكون عدواني جدًا، ولو وصل للحُكم، غالبًا مش هيبقى بهذا النُبل! "ما كانوا يا أسندوا الدور دا لإنسان الغاب. شكله، ما شاء الله، تحسه هيبة وحكيم! وتحسه خارج من الدُش! برتقاني!" بصراحة، يا عزيزي، بصراحة، خلّيني أختلف معاك، أنا | Statement | Masri | 215 |
شايف الشمبانزي الأكثر لآمة للدور، - "إيه؟!" - يعني الدور ملائمه أكتر يعني! خُد بالك، يا عزيزي، احنا هنا بنتكلم على مستعمرة، المستعمرة فيها فئات مختلفة، فالنظام الاجتماعي بتاع الشمبانزي هو الأقرب. | Question | Masri | 146 |
نمط حياة الشمبانزي اسمه: يعني، مجموعة بتنقسم وبتندمج بشكل متكرر، مجموعات صغيرة بتنقسم عن المجموعة، وتخرج وتدوّر على الأكل، أو لأي سبب تاني، وبعدها، ترجع تاني للمجموعة، "مش لازم نبقى كلنا قاعدين في نفس المكان، وبنتحرك مع بعض." بالمناسبة، الفيلم مش بيستخدم قرود حقيقية، لكنه متصور ببدلات "ليكرا" عليها نقط | Statement | Masri | 228 |
بتحدد جسم الممثلين ووشوشهم، اللي عمل دور "سيزار" واحد اسمه "آندي سيركيس"، اللي عمل دور "جولوم" في The Lord of The Rings و"كونج" في King Kong، دا، يا عزيزي، متخصص. النوع التاني في الفيلم هو إنسان الغاب، وأشهرهم "موريس"، الحاجّ، الحاج البرتقالي! دا راجل كبّارة كدا قاعد بيقدّم المشورة لـ"سيزار". | Statement | Masri | 194 |
إنسان الغاب هو الـGreat Ape الوحيد اللي مش موجود في "أفريقيا"، بنلاقيه في جزيرة "سومطرة" و"بورنيو" في جنوب شرق "آسيا"، صحيح مش قوي زي الشمبانزي، ولكنه أكبر منه في الحجم، واحد من أكبر الحيوانات الشجرية، إيديه أطول نسبيًا من باقي القرود، بيستخدمها عشان يتمرجح بيها، أو عشان وهو بيتحرك، يحوش | Statement | Masri | 203 |
النباتات، عنده، يا عزيزي، الخدود عريضة، زي ما تكون مخدّات، شعره تلاقي أحمر، برتقاني، دايمًا شعره خشن كمان ومنكوش، تحته، يا عزيزي، عنده جلد أسود زي الشمبانزي، ومُشعِر كتير بقى، مُشعِر شعر برتقاني. في سلسلة الأفلام الأصلية، ما هو Planet of the Apes دا اتعمل في الستينات، على حسب كلام | Statement | Khaleeji | 198 |
"محمد طارق"، إنسان الغاب كانوا هما السياسيين والإداريين والمحاميين والكهنة. منين بقى احنا خدنا هذا الانطباع عنهم؟ لو، يا عزيزي، جينا بصينا على إنسان الغاب، هنلاقي إن هو كائن مسالم، بيقضّي 90% من وقته على الشجرة، قاعد على الشجرة بينقنق فاكهة، ولو يعني، كل فين وفين لقاله حتة لحمة، مش | Question | Masri | 207 |
هيقول لأ، كل ليلة بيظبّط لنفسه عش ينام فيه على الشجر، ويعمل مظلة من النباتات، عشان تحميه من المطرة. دا، يا عزيزي، حيوان بطيء جدًا، أي إنسان يقدر بسهولة يسبقه، أغلب الوقت صامت، ما بيعملش صوت، شِبه عايش في عُزلة. "، انت بتتكلم عن إيه؟!" عزيزي، احنا لسة في إنسان | Question | Khaleeji | 190 |
Subsets and Splits
No community queries yet
The top public SQL queries from the community will appear here once available.